b'\n_START_ARTICLE_\nIrja Saar\n_START_PARAGRAPH_\nIrja Saar (s\xc3\xbcndinud 6. m\xc3\xa4rtsil 1973 N\xc3\xb5o vallas Tartumaal) on Eesti m\xc3\xbckoloog.\n_START_SECTION_\nElulugu\n_START_PARAGRAPH_\nIrja Saar on traktoristi t\xc3\xbctar._NEWLINE_Saar l\xc3\xb5petas 1991 Luunja Keskkooli, 1995 Tartu \xc3\x9clikooli bioloogiaosakonna, 1995\xe2\x80\x931997 T\xc3\x9c magistrant ja 1997\xe2\x80\x932003 T\xc3\x9c doktorant. 1997 kaitses ta T\xc3\x9c-s teadusmagistri kraadi botaanikas ja m\xc3\xbckoloogias v\xc3\xa4itekirjaga "Eesti pisisirmikud (Cystoderma)". Aastast 2002 T\xc3\x9c botaanika ja \xc3\xb6koloogia instituudi teadur. 2012 kaitses ta T\xc3\x9c-s doktorikraadi botaanikas ja m\xc3\xbckoloogias v\xc3\xa4itekirjaga "The taxonomy and phylogeny of the genera Cystoderma and Cystodermella (Agaricales, Fungi)".\n_START_SECTION_\nTeadust\xc3\xb6\xc3\xb6\n_START_PARAGRAPH_\nIrja Saare peamised uurimisvaldkonnad on seenesugukonna Tricholomataceae (Agaricales) taksonoomia ja f\xc3\xbclogenees ning haruldaste, riikliku kaitse all olevate ja Eesti punase raamatu seeneliikide levik ja kaitse Eestis. Ta osales teaduslikel ekspeditsioonidel 1998, 1999 ja 2003 Soomes, 1998 Rootsis, 1998 ja 2000 Norras. Saar on Looduseuurijate Seltsi liige (aastast 1994) ja Looduseuurijate Seltsi M\xc3\xbckoloogia\xc3\xbchingu sekret\xc3\xa4r (alates 2003).Eesti M\xc3\xbckoloogia\xc3\xbchingu esimees (2007-2014).'